96. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 18 της 8/16 Ιαν. 1981 (ΦΕΚ Α' 14) Περί συνθέσεως αρμοδιοτήτων και λειτουργίας της Επιτροπής Εκτελέσεως Έργων και Προμηθειών της Ανωτάτης Γεωπονικής Σχολής Αθηνών. Έχοντες υπ’ όψει: 1.Τας διατάξεις του άρθρ. 12 (παρ. 2) του Νόμ. 641/1977 «περί ιδρύσεως και οργανώσεως Ιατρικών Σχολών και Πανεπιστημιακών Ιατρικών Κέντρων εις τα Πανεπιστήμια Πατρών, Ιωαννίνων και Θράκης, εκτελέσεως έργων εις τα Ανώτατα Εκπαιδευτικά Ιδρύματα και άλλων τινών διατάξεων», εν συνδυασμώ προς τας διατάξεις της υπ’ αριθ. Β.4862/19. 3.1979 κοινής υπουργικής αποφάσεως «περί επεκτάσεως των διατάξεων του άρθρ.12 του Νόμ 641/ 1977 και εις την Ανωτάτην Γεωπονικήν Σχολήν Αθηνών», (Φ.Ε.Κ. 281 Β'), και 2.Την υπ’ αριθ. 1319/1979 γνωμοδότησιν του Συμβουλίου της Επικρατείας προτάσει των Υπουργών Εθνικής Παιδείας και Θρησκευμάτων, Οικονομικών και Δημοσίων Έργων, αποφασίζομεν: Σύνθεσις Κτιριακής Επιτροπής Α.Γ.Σ.Α. Άρθρ.1.-1.Η υπό του άρθρ. 12 (παρ. 1) τουΝόμ. 641/1977 προβλεπομένη πενταμελής Επιτροπή, δια την εκτέλεσιν των κατά το άρθρ. 1 τουΝ.Δ. 463/1970 «περί οργανώσεως των Τεχνικών Υπηρεσιών των Ανωτάτων Εκπαιδευτικών Ιδρυμάτων» (Φ.Ε.Κ. 57 Α') έργων και προμηθειών της Ανωτάτης Γεωπονικής Σχολής Αθηνών (Α.Γ.Σ.Α.) ονομαζομένη εφεξής «Κτιριακή Επιτροπή Α.Γ.Σ.Α.», αποτελείται εκ των κάτωθι: α)Ενός τακτικού καθηγητού της Α.Γ.Σ.Α. ως Προέδρου. β)Ενός εισέτι τακτικού καθηγητού της αυτής Σχολής. γ)Του Γενικού Γραμματέως της ανωτέρω Σχολής. δ)Ενός Πολιτικού Μηχανικού ή Αρχιτέκτονος ή Μηχανολόγου Ηλεκτρολόγου καθηγητού Ανωτάτου ή Ανωτέρου Εκπαιδευτικού Ιδρύματος. ε)Ενός υπαλλήλου του Υπουργείου Οικονομικών (Γενικού Λογιστηρίου του Κράτους), οριζομένου μετά του αναπληρωτού του υπό του Υπουργού των Οικονομικών. 2.Γραμματεύς της Επιτροπής δια την τήρησιν των πρακτικών των συνεδριάσεων αυτής, την επιμέλειαν της διεξαγωγής της σχετικής αλληλογραφίας και την τήρησιν του Γενικού Αρχείου ορίζεται υπάλληλος της Ανωτάτης Γεωπονικής Σχολής Αθηνών. 3.Δια την αμοιβήν του Προέδρου, των μελών και του Γραμματέως της Κτιριακής Επιτροπής Α.Γ.Σ.Α. εφαρμόζονται αναλόγως αι διατάξεις του άρθρ. 8 του Νόμ. 754/1978 «περί ρυθμίσεως των αποδοχών των Δημοσίων Υπαλλήλων, Πολιτικών και Στρατιωτικών, των υπαλλήλων των Ν.Π.Δ.Δ. και άλλων τινών συναφών διατάξεων». Αρμοδιότητες Κτιριακής Επιτροπής Α.Γ.Σ.Α. Άρθρ.2.-1.Η κτιριακή Επιτροπή Α.Γ.Σ.Α. ασκεί τας κάτωθι αρμοδιότητας: α)Διαχειρίζεται, δια των αρμοδίων υπηρεσιών της Ανωτάτης Γεωπονικής Σχολής Αθηνών, τας εις τον προϋπολογισμόν δημοσίων επενδύσεων, τον τακτικόν προϋπολογισμόν του Κράτους και το ειδικόν Ταμείον της Α.Γ.Σ.Α. εγγραφομένας εκάστοτε υπέρ της προαναφερθείσης Σχολής πιστώσεις, δια την εκτέλεσιν του ανατεθέντος εις αυτήν δια του Νόμ. 641/1977 έργου, ως και τους τυχόν εκ πάσης άλλης πηγής διατιθεμένους, δια τον αυτόν σκοπόν πόρους και εντέλλεται τας σχετικάς δαπάνας. β)Ασκεί τας εις το Ν.Δ. 463/1970 αναγραφομένας αρμοδιότητας, εις ας προστίθεται και η εισήγησις προς έγκρισιν πρωτοκόλλων τιμών νέων μονάδων, ανεξαρτήτως ποσοστού υπερβάσεως της αρχικής αξίας της εργολαβίας, εφαρμοζομένων, αναλόγως, και των διατάξεων του Π.Δ. 43/1974 «περί αποφαινομένων οργάνων επί εκτελέσεως έργων αρμοδιοτήτων Ανωτάτων Εκπαιδευτικών Ιδρυμάτων» (Φ.Ε.Κ. 18 Α'), ως συνεπληρώθη υπό του Π.Δ. 295/1974 (Φ.Ε.Κ. 11 Α'). γ)Γνωμοδοτεί επί θεμάτων αγοράς ακινήτων προς εξυπηρέτησιν μελλοντικού κτιριακού προγραμματισμού της Ανωτάτης Γεωπονικής Σχολής Αθηνών, τηρουμένων πάντοτε των νομίμων διαδικασιών. δ)Προτείνει εις την Συνέλευσιν των Καθηγητών της Σχολής την πρόσληψιν του υπό του άρθρ. 12 (παρ. 3) του Νόμ. 641/1977 προβλεπομένου προσωπικού, το οποίον, δι’ ον σκοπόν και χρόνον προσλαμβάνεται, συγκροτεί την Ειδικήν Τεχνικήν Υπηρεσίαν της Ανωτάτης Γεωπονικής Σχολής Αθηνών. ε)Συντάσσει Κανονισμόν λειτουργίας των Γραφείων αυτής, ως και των Γραφείων της Ειδικής Τεχνικής Υπηρεσίας. στ)Προτείνει πάσαν άλλην, πλην των ανωτέρω, ενέργειαν, δια την κατά το δυνατόν ταχυτέραν ανέγερσιν, εξοπλισμόν και συντήρησιν των κτιριακών εγκαταστάσεων της Α.Γ.Σ.Α., συμφώνως προς το εγκεκριμένον πρόγραμμα εργασιών και προμηθειών, περιλαμβανομένης και της εν άρθρ. 1 (παρ. 4, εδάφ. 2) του Ν.Δ. 463/1970 αναγραφομένης. ζ)Ειδικώς ο Πρόεδρος της Κτιριακής Επιτροπής Α.Γ.Σ.Α. εκπροσωπεί νομίμως την ανωτέρω επιτροπήν ενώπιον δικαστικής ή πάσης άλλης Αρχής, ως και έναντι παντός τρίτου και ενεργεί τας πάσης φύσεως πληρωμάς και εισπράξεις δια λογαριασμόν της επιτροπής. 2.Η παρά της ως άνω Επιτροπής εκτέλεσις του ανατεθειμένου εις αυτήν έργου, ενεργείται κατά τας διατάξεις του άρθρ. 5 (παρ. 1, εδάφ. ια' ή ιβ') του Ν.Δ. 463/1970, βάσει μελετών εκπονουμένων κατά τας περί εκπονήσεως μελετών των δημοσίων έργων διατάξεις, ανατίθεται δε η κατασκευή εις ανεγνωρισμένους εργολάβους δημοσίων έργων, αναδεικνυομένους  κατόπιν διαγωνισμών  διεξαγομένων (Αντί για τη σελ. 290,47) Σελ. 290,47(α) Τεύχος ΣΤ22–Σελ. 55 Γεωπονικό Πανεπιστήμιο Αθηνών 16.Γ.α.96 κατά τας διατάξεις της περί εκτελέσεως δημοσίων έργων νομοθεσίας, εφαρμοζομένης αναλόγως. Λειτουργία–Στέγασις Κτιριακής  Επιτροπής Α.Γ.Σ.Α. Άρθρ.3.-1.Η Κτιριακή Επιτροπή Α.Γ.Σ.Α. συνεδριάζει τακτικώς μεν άπαξ του μηνός, εκτάκτως δε οσάκις κληθή υπό του Προέδρου ή ήθελε ζητηθή τούτο εγγράφως, παρά δύο τουλάχιστον, εκ των μελών αυτής. 2.Η Επιτροπή ευρίσκεται εν απαρτία οσάκις τα παρόντα μέλη αυτής είναι περισσότερα των απόντων, αποφασίζει δε δια πλειοψηφίας των παρόντων κατά την συνεδρίασιν μελών, εν ισοψηφία νικώσης της ψήφου του Προέδρου αυτής. 3.Εις τας συνεδριάσεις της Επιτροπής μετέχει, άνευ ψήφου και ο Προϊστάμενος της Ειδικής Τεχνικής Υπηρεσίας, ως εισηγητής των υπό συζήτησιν θεμάτων. «Σε περίπτωση ελλείψεως ή κωλύματος του Προϊσταμένου της Ειδικής Τεχνικής Υπηρεσίας της Ανωτάτης Γεωπονικής Σχολής Αθηνών, τα προς συζήτηση θέματα της Κτιριακής Επιτροπής του Ιδρύματος μπορεί να εισηγείται ο Πρόεδρος της Επιτροπής. Ο Πρόεδρος μπορεί να ζητεί, εφόσον αυτό κρίνεται αναγκαίο, και την παρουσία του Προϊσταμένου της Τεχνικής Υπηρεσίας του Πανεπιστημίου Αθηνών ή ενός αναπληρωτή που να ορίζεται απ’ αυτόν, προκειμένου να δώσει σχετικές πληροφορίες για θέματα που συζητούνται». Η παρ. 3 που διατηρήθηκε σε ισχύ με την παρ. 4 του άρθρ. 25 της απόφ. ΣΤ.5/13/1982 (ΦΕΚ Β' 429), συμπληρώθηκε ως άνω από την ΒΙ'/590/2-2 Ιουν. 1983 (ΦΕΚ Β' 319) απόφ. Υπ. Εθνικής Παιδείας και Θρησκευμάτων. 4.Αποχή από ψήφου λογίζεται ως αρνητική ψήφος. 5.Η ανωτέρω Επιτροπή ως και το κατά το άρθρ. 12 (παρ. 3) του Νόμ. 641/1977 προσλαμβανόμενον προσωπικόν, στεγάζεται εις Γραφεία παραχωρούμενα ή ενοικιαζόμενα και εξοπλιζόμενα υπό της Ανωτάτης Γεωπονικής Σχολής Αθηνών, δαπάναις του προϋπολογισμού του ειδικού Ταμείου αυτής. Η Σχολή αύτη αναλαμβάνει επίσης εις βάρος του εν λόγω προϋπολογισμού και τας δαπάνας λειτουργίας των ως άνω Γραφείων. Σελ. 290,48(α) Τεύχος ΣΤ22–Σελ. 56 